Birkirkara ssellem li wieħed minn uliedha ewlenin Sir Anthonv Mamo Anzi, jekk veru irridu ngħidu s-sew, mhux Birkirkara biss, imma Malta, għax Ninu Mamo makienx biss bniedem tar-Raħal,imma bniedem tan-Nazzjon kollu. U dan mhux biss għax kien l-ewwel President tar-Repubblika, imma għal dak kollu li għamel għal pajjiiżu. Birkirkara li fiha kien twieled Sir Anthonv kienet lokalità ferm differenti minn dik li hi Ilum. Kienet tista' tgħid il-village core ta' Ilum, imdawra minn kullimkien bir-raba' li kien għadu l-għajxien ta' bosta Karkariżi. Kien għadu r-Raħal mnejn kienet għadha tgħaddi l-ferrovija u fejn kien jasal it-tramm. Kien żmien ieħor u realtà oħra. U huwa twieled f'dik in-naħa ta' ġewwa ta' Birkirkara, kważi raħal fir-raħal, magħrufa bħala Ħas-Sajjied. Bħal tfal oħra mir-Raħal li ngħatatilhom l-opportunità, fi tfulitu huwa attenda l-iskola primarja ta' Birkirkara li kien għadha dik magħrufa bħala l-iskola l-qadima fi Triq l-Imsida. U bħala tifel ukoll kien jattendi għat-tagħlim nisrani fl-Oratorju, dak iż-żmien immexxi mill-promutur tiegħu l-Kan. Mikiel Sammut, li lejh Mamo baqa' juri: sens ta' rikonoxxenza u gratitudni matul ħajtu. F'dan iż-żmien kien ukoll fil-kor ta' l-Oratorju mmexxi minn wieħed mill-katekisti, Ġamri Debono magħruf popolarment bħala Ġamri ż-Żir. Aktar tard kien ukoll fl-Azzjoni Kattolika, meta din twaqqfet f'Birkirkara, u hawn kien jieħu sehem fid-drammi li kien jagħmel il-grupp taċ-Ċirklu. Kompla l-istudji tiegħu fis-Seminarju u l-Università Rjali ta' Malta mnejn iggradwa Avukat fl-1934 u billi kien ġie l-ewwel fil-kors, kien ingħata boroż ta' studju li ħaduh jistudja f'Londra u Perugia. Wara sena prattika privata, ingħaqad mas-Servizz Pubbliku u fl-1936 kien membru tal-kummissjoni li kellha tagħmel edizzjoni riveduta tal-liġijiet ta' Malta. Fl-1939 kien iżżewweġ lil Margaret Agius, li wkoll m'għadhiex magħna u kellhom. tliet ulied: Josephine, Monica u John. Matul it-Tieni Gwerra Dinjija ta s-servizzi tiegħu b'riżq ir-refuġjati u l-ħtiġijiet ġenerali tal-pubbliku f'dak iż-żmien kruċjali. Fl-1942 sar Avukat tal-Kuruna (illum tar-repubblika) u baqa' javvanza sa Deputat Avukat Generali, u serva bħala konsulent legali ewlieni għal erba' Prim Ministri. Kien Professur: tal-liġi Kriminali fl-Università, kif ukoll membru tas-Senat u president tal-Kunsill tagħha.fl-1966 l-Università onoratu bil-grad ta' D.Litt (honoris causa) għas-sehem tiegħu fil-qasam ta' l-edukazzjoni għolja. Sadattant fl-1955 ingħata l-ġieħ ta' OBE mir-Reġina ta' l-Ingilterra u sentejn wara nħatar Honorarv queen's Counsel. Fl-1960 inħatar Knight Bachelor (Sir), l-aħħar Malti li ngħata dan l-unur u fl-1962 kien nominat Kavallier ta' l-Ordni ta' San Ġwann. Fl-1957 inħatar Prim Imħallef u president tal-Qorti ta' l-appell waqt li fl-1964, ma' l-għoti ta' l-Indipendenza, sar l-ewwel president tal-Qorti Kostituzzjonali, u fl-1967, president tal-Qorti ta' l-Appelli kriminali. Fl-1962 inħatar aġent Gvernatur sakemm wasal f'Malta l-Gvernatur Ingliż u fl-1971 Gvernatur Ġenerali, l-ewwel u l-uniku Malti li okkupa dik il-kariga. Imbagħad fl-1974 meta Malta kienet ipproklamata Repubblika, sar l-ewwel President ta' pajjiżu ħatra li okkupa sal-1976. Birkirkara u Santa Liena dejjem baqgħu f'qalb Sir Anthonv Mamo, li ma kienx ifalli milli jkun fil-Bażilika Kolleġġjata Elenjana lejlet il-festa, għat- Transulazzjoni Solenni u l-Primi Vespri. F'qalbu kien baqa' wkoll l-Oratorju, fejn bħala old-bov kien ġie għaċ-ċlebrazzjoni li kienet saret fl-1985 f'għeluq is-75 sena mit-twaqqif tiegħu. Fl-1993 Mamo ingħata Sieħeb il-Ġieħ, l-ogħla unur ta' Ġieħ ir-Repubblika u fl-1996, l-ewwel Kunsill Lokali ta' Birkirkara għażlu bħala l-ewwel wieħed biex jingħata l-Ġieħ Birkirkara. Aktarx li meta xi figura bħalma HU Sir Anthonv Mamo tħallina, ngħidu: Xi tlifnal Iżda bil-mewt ta' Ninu ta' Karla ma tlifna xejn. Għax bil-milja li biha għex ħajtu, dak li kellu jagħti lil Birkirkara u lil Malta TAHULNA KOLLU f'ħajtu. U ta' dan għandna aktar għax nibqgħu nafuhulu. Għal mewtu, tabilħaqq, ma nibkux, imma nifirħu li Alla għoġbu jagħtina lil Sir Anthonv għal 99 sena sħaħ. Ftit qabel kien qal li xtaq jibqa' magħna mqar sa 100. Iżda l-Mulej ried xort'oħra. L-aktar issa li qiegħed eqreb lejn Santa Liena li tant iħobb. Minbarra l-funeral statali mogħti lilu nhar il-Ġimgħa 2 ta' Mejju mill- Awtoritajiet Ċivili, lil Sir Anthonv Mamo sarulu wkoll esekwiji f'Birkirkara, kif kien xtaq hu. Dan sar l-għada s-Sibt 3 ta' Mejju, festa liturġika tas-Sejba tas-Salib Imqaddes, b'korteo bis-sehem tat-tliet baned Karkariżi, qraba u awtoritajiet, mill-Wied għal Triq il-Kbira kollha u Triq is-Santwarju , u servizz ta' talb fil-Kolleġġjata Bażilika Elenjana.